《黔山 其二》
清代·黄安涛

马尾一山落，马头一山起。山山不知名，日月但如此。

几年不见山，初心见山喜。入山转厌山，山灵讵蒙耻。

寻常屐齿间，所见我过矣。浪游无好山，皮相无真士。

作者简介：（1777—1848）清浙江嘉善人，字凝舆，一字霁青。嘉庆十四年进士。道光间历任广东高州、潮州知府，在高州不满一年，平狱千计。在潮州严禁杀人代抵之风。喜作诗，有《诗娱室诗集》、《真有益斋文编》、《息耕草堂诗集》。